У гаміліі Пантыфік звярнуў увагу на евангельскія словы, якімі Езус, пасля таго, як абмыў ногі сваім вучням, заклікаў іх рабіць тое самае адзін для аднаго (Ян 13,1-15). У старажытнасці абмываннем ног гасцям займаліся рабы, але Езус не пагардзіў гэтым служэннем, перавярнуўшы такім чынам гістарычную і культурную традыцыю. Папа заклікаў вязняў наследаваць гэты прыклад, служачы адзін аднаму, і заўсёды памятаць, што Бог ніколі не стамляецца прабачаць.